8. โครงสร้างเงินทุน

  (1) หลักทรัพย์ของธนาคาร

(ก) ธนาคารมีทุนจดทะเบียน 52,002.50 ล้านบาท แบ่งเป็นหุ้นสามัญ 1,493.45 ล้านหุ้น
มูลค่าหุ้นละ 10 บาท และหุ้นบุริมสิทธิ 3,706.80 ล้านหุ้น มูลค่าหุ้นละ 10 บาท

ทุนชำระแล้ว 14,934.50 ล้านบาท แบ่งเป็นหุ้นสามัญ 1,493.45 ล้านหุ้น มูลค่าหุ้นละ 10 บาท

(ข) ทุนจดทะเบียนที่มากกว่าทุนที่ออกและชำระแล้วจำนวน 37,068 ล้านบาท (หุ้นบุริมสิทธิจำนวน
3,706.80 ล้านหุ้น มูลค่าที่ตราไว้หุ้นละ 10 บาท)
ได้เตรียมไว้เพื่อรองรับใบสำคัญแสดงสิทธิที่จะซื้อหุ้นบุริมสิทธิของธนาคาร
หุ้นบุริมสิทธิดังกล่าวเป็นหุ้นชนิดไม่สะสมเงินปันผล มีสิทธิแปลงสภาพเป็นหุ้นสามัญ
และมีสิทธิได้รับการลดทุนภายหลังหุ้นสามัญ

พันธะผูกพันในการออกหุ้นในอนาคต

- ไม่มี -

ใบสำคัญแสดงสิทธิที่จะซื้อหุ้นบุริมสิทธิ

ใบสำคัญแสดงสิทธิที่จะซื้อหุ้นบุริมสิทธิที่มีสิทธิแปลงเป็นหุ้นสามัญของธนาคาร

ประเภทของใบสำคัญแสดงสิทธิ : ใบสำคัญแสดงสิทธิชนิดระบุชื่อผู้ถือ

วิธีการจัดสรร : จัดสรรให้แก่กองทุนเพื่อการฟื้นฟูและพัฒนาระบบสถาบันการเงิน

ข้อจำกัดการโอน : ไม่สามารถโอนเปลี่ยนมือได้

วันที่ออกใบสำคัญแสดงสิทธิ : 9 พฤษภาคม 2544

ราคาที่เสนอขายต่อหน่วย : 0 บาท

จำนวนที่ออก : 3,706,800,000 หน่วย

จำนวนใบสำคัญแสดงสิทธิที่ยังไม่ได้ใช้สิทธิ : 3,706,800,000 หน่วย

อัตราการใช้สิทธิ : ใบสำคัญแสดงสิทธิ 1 หน่วย มีสิทธิซื้อหุ้นบุริมสิทธิ 1 หุ้น

ราคาการใช้สิทธิซื้อหุ้นบุริมสิทธิ : 10 บาท

อายุของใบสำคัญแสดงสิทธิ : 10 ปี

วันครบกำหนดอายุใบสำคัญแสดงสิทธิ : 8 พฤษภาคม 2554

หุ้นสามัญซื้อคืน

หุ้นสามัญซื้อคืนโดยธนาคาร

เมื่อวันที่ 13 พฤศจิกายน 2545
ที่ประชุมคณะกรรมการของธนาคารมีมติให้ธนาคารทำการซื้อคืนหุ้นสามัญของธนาคารฯจากกระดานหลักในตลาดหลักทรัพย์แห่งประเทศไทยได้ในจำนวนไม่เกินร้อยละสิบของทุนจดทะเบียนและชำระแล้วของธนาคารฯหรือเป็นวงเงินสูงสุดไม่เกิน
1,538.25 ล้านบาท โดยมีระยะเวลาการซื้อคืนตั้งแต่วันที่ 27 พฤศจิกายน 2545 ถึงวันที่ 26
พฤษภาคม 2546 ทั้งนี้ธนาคารจะถือหุ้นที่ซื้อคืนไว้ภายในระยะเวลา 6 เดือนแรกนับแต่วันซื้อ
หลังจากนั้นจะทยอยขายให้หมดภายในระยะเวลา 3 ปี นับจากวันที่ซื้อหุ้นเสร็จสิ้น
หุ้นที่ซื้อมาจะไม่มีสิทธิในการออกเสียงและสิทธิในการรับเงินปันผล

ณ วันที่ 31 ธันวาคม 2547 ธนาคารได้ซื้อคืนหุ้นสามัญของธนาคารแล้วจำนวนทั้งสิ้น 93,355,900
หุ้น โดยมีราคาซื้อคืนคิดเป็นจำนวนเงินรวมประมาณ 792 ล้านบาท
ซึ่งจำนวนดังกล่าวแสดงเป็นส่วนหักในส่วนของผู้ถือหุ้นตามวิธีราคาทุน
ราคาตลาดของหุ้นสามัญซื้อคืนดังกล่าวซึ่งคำนวณจากราคาปิดของหุ้นในตลาดหลักทรัพย์แห่งประเทศไทย
ณ วันทำการสุดท้ายของปี (วันที่ 31 ธันวาคม 2547) มีมูลค่าประมาณ 504 ล้านบาท

ตามหนังสือของสำนักงานคณะกรรมการกำกับหลักทรัพย์และตลาดหลักทรัพย์ ที่ กลต. ชส. (ว)
2/2548 ลงวันที่ 14 กุมภาพันธ์ 2548 เกี่ยวกับการซื้อหุ้นคืนระบุว่า
บริษัทมหาชนที่มีการซื้อหุ้นคืนต้องมีกำไรสะสมไม่น้อยกว่ามูลค่าหุ้นที่ซื้อคืนและบริษัทต้องจัดสรรกำไรสะสมด้วยจำนวนเดียวกันเป็นสำรองสำหรับหุ้นที่ซื้อคืนซึ่งสำรองดังกล่าวจะต้องคงไว้ตราบเท่าที่บริษัทยังมีหุ้นซื้อคืนคงเหลือ
ณ วันที่ 31 ธันวาคม 2547
ธนาคารยังไม่ได้จัดสรรสำรองสำหรับหุ้นซื้อคืนดังกล่าวและจะจัดสรรในอนาคตเมื่อมีกำไร

หุ้นสามัญของธนาคารที่ถือโดยบริษัทย่อย

ณ วันที่ 31 ธันวาคม 2547 บริษัทหลักทรัพย์ บีที จำกัด และบริษัทเงินทุน กรุงไทยธนกิจ จำกัด
(บริษัทย่อยของธนาคาร) ได้ถือหุ้นสามัญของธนาคารจำนวน 73,524,737 หุ้น และ 50,772,000
หุ้นตามลำดับ ในราคาทุนคิดเป็นจำนวนเงินรวมประมาณ 745 ล้านบาทและ 515 ล้านบาท
ตามลำดับ ซึ่งจำนวนเงินดังกล่าวได้แสดงเป็นส่วนหักในส่วนของผู้ถือหุ้นด้วยวิธีราคาทุน
ราคาตลาดของหุ้นสามัญดังกล่าว ซึ่งคำนวณจากราคาปิดของหุ้นในตลาดหลักทรัพย์แห่งประเทศไทย ณ
วันทำการสุดท้ายของปี (วันที่ 31 ธันวาคม 2547) มีมูลค่าประมาณ 397 ล้านบาท และ 274
ล้านบาท ตามลำดับ

ในเดือนมิถุนายน 2547 บริษัทหลักทรัพย์ บีที จำกัด
ซึ่งเป็นบริษัทย่อยของธนาคารได้ขายหุ้นสามัญของธนาคาร
ซึ่งบันทึกเป็นหุ้นสามัญซื้อคืนที่ถือโดยบริษัทย่อยในงบการเงินจำนวน 74,672,500 หุ้น ให้แก่ บริษัท
มิลเลีย เอเชีย พีทีอี จำกัด (Millea Asia Pte. Ltd.) ในราคาประมาณหุ้นละ 8.7765 บาท
(คิดเป็นจำนวนเงินประมาณ 655 ล้านบาท) หุ้นสามัญดังกล่าวมีราคาทุนประมาณ 762 ล้านบาท
ขาดทุนจากการขายหุ้นสามัญซื้อคืนดังกล่าวจำนวน 106 ล้านบาท
ได้บันทึกโดยตรงไปยังบัญชีขาดทุนสะสมของบริษัทแล้ว

การออกตราสารหนี้ด้อยสิทธิ

ณ วันที่ 31 ธันวาคม 2547 ธนาคารมีตราสารหนี้ด้อยสิทธิคงเหลือ ได้แก่
ตราสารหนี้ด้อยสิทธิระยะยาวอายุ 10 ปี กำหนดไถ่ถอนคืน 1 กุมภาพันธ์ 2552 ไม่มีดอกเบี้ย
จำนวน 2,760 ล้านบาท
(ซึ่งเป็นตราสารหนี้ด้อยสิทธิที่ได้รับโอนมาจากสถาบันการเงินที่ถูกทางการเข้าแทรกแซง ได้แก่ บง.
ธนสยาม จำกัด (มหาชน) 1,510 ล้านบาท บงล. ไอเอฟซีทีไฟแนนช์ จำกัด (มหาชน) 500
ล้านบาท และ บง. เฟิสท์ ซิตี้ อินเวสเม้นท์ จำกัด (มหาชน) 750 ล้านบาท)

 (2) ผู้ถือหุ้น

ก. กลุ่มผู้ถือหุ้นที่ถือหุ้นสูงสุด 10 รายแรก

ณ วันที่ 5 เมษายน 2547
ซึ่งเป็นวันปิดสมุดทะเบียนพักการโอนหุ้นเพื่อสิทธิในการเข้าร่วมประชุมใหญ่สามัญผู้ถือหุ้น ครั้งที่ 10
(ประชุมใหญ่สามัญประจำปี 2547) ซึ่งเป็นวันปิดสมุดทะเบียนพักการโอนหุ้นครั้งล่าสุด
ปรากฏรายชื่อผู้ถือหุ้นที่ถือหุ้นสูงสุด 10 รายแรก ดังนี้

+-----------------------------------------+------+---------+---------+
| รายชื่อผู้ถือหุ้น                              | ส    | จำนวนหุ้น | สัดส่ว    |
|                                         | ัญชาติ |         | นของหุ้นที่ |
|                                         |      |         |         |
|                                         |      |         | จำหน่าย  |
|                                         |      |         | ได้ทั้งหมด |
|                                         |      |         | (%)     |
+-----------------------------------------+------+---------+---------+
| 1. กองทุนเพื่อการฟื้นฟูและพัฒนาระบบสถาบันการเงิน | ไทย  | 731,    | 48.98   |
|                                         |      | 450,194 |         |
+-----------------------------------------+------+---------+---------+
| 2. บริษัทหลักทรัพย์ บีที จำกัด*                 | ไทย  | 147,    | 9.91    |
|                                         |      | 990,137 |         |
+-----------------------------------------+------+---------+---------+
| 3. ธนาคาร ไทยธนาคาร จำกัด (มหาชน)        | ไทย  | 93,     | 6.25    |
| (Treasury Stock)                        |      | 355,900 |         |
+-----------------------------------------+------+---------+---------+
| 4. บริษัทเงินทุน กรุงไทยธนกิจ จำกัด (มหาชน)    | ไทย  | 50,     | 3.40    |
| เพื่อการลงทุน                              |      | 772,000 |         |
+-----------------------------------------+------+---------+---------+
| 5. HSBC (SINGAPORE) NOMINEES PTE LTD    | สิง   | 34,     | 2.32    |
|                                         | คโปร์ | 634,200 |         |
+-----------------------------------------+------+---------+---------+
| 6. บริษัท คอมลิ้งค์ จำกัด                     | ไทย  | 23,     | 1.54    |
|                                         |      | 000,000 |         |
+-----------------------------------------+------+---------+---------+
| 7. บริษัทไทยเอ็นวีดีอาร์ จำกัด                 | ไทย  | 19,     | 1.30    |
|                                         |      | 416,355 |         |
+-----------------------------------------+------+---------+---------+
| 8. กองทุนเปิดอยุธยาอิควิตี้                    | ไทย  | 17,     | 1.18    |
|                                         |      | 679,200 |         |
+-----------------------------------------+------+---------+---------+
| 9. นางสมหมาย พงษ์จตุรา                    | ไทย  | 17,     | 1.17    |
|                                         |      | 410,000 |         |
+-----------------------------------------+------+---------+---------+
| 10. นายสมชาย พงษ์จตุรา                    | ไทย  | 16,     | 1.09    |
|                                         |      | 300,000 |         |
+-----------------------------------------+------+---------+---------+
| 11. ผู้ถือหุ้นอื่น ๆ                           | อื่น ๆ | 341,    | 22.86   |
|                                         |      | 442,014 |         |
+-----------------------------------------+------+---------+---------+
| รวม                                     |      | 1,493,  | 100.00  |
|                                         |      | 450,000 |         |
+-----------------------------------------+------+---------+---------+
|                                         |      |         |         |
+-----------------------------------------+------+---------+---------+
| ผู้ถือหุ้นสัญชาติไทย                           |      | 1,405,  | 94.13   |
|                                         |      | 781,436 |         |
+-----------------------------------------+------+---------+---------+
| ผู้ถือหุ้นสัญชาติต่างด้าว                        |      | 87,     | 5.87    |
|                                         |      | 668,564 |         |
+-----------------------------------------+------+---------+---------+

หมายเหตุ : * - ในเดือนมิถุนายน 2547 บริษัทหลักทรัพย์ บีที จำกัด บริษัทย่อยของธนาคาร
ได้ขายหุ้นสามัญของธนาคารจำนวน 74,672,500 หุ้น ให้แก่ บริษัท มิลเลีย เอเชีย พีทีอี จำกัด
(Millea Asia Pte. Ltd.)

  - ณ 31 ธันวาคม 2547 บริษัทหลักทรัพย์ บีที จำกัด ถือหุ้นของธนาคารจำนวน 73,524,737
  หุ้น คิดเป็นสัดส่วนร้อยละ 4.96 บริษัท มิลเลีย เอเชีย พีทีอี จำกัด ถือหุ้นของธนาคารจำนวน
  74,672,500 หุ้น คิดเป็นสัดส่วนร้อยละ 4.95

ข.
การกำหนดนโยบายการจัดการหรือการดำเนินงานของธนาคารโดยกลุ่มผู้ถือหุ้นรายใหญ่ที่มีนัยสำคัญ

กลุ่มผู้ถือหุ้นรายใหญ่ที่มีนัยสำคัญของธนาคาร ได้แก่
กองทุนเพื่อการฟื้นฟูและพัฒนาระบบสถาบันการเงิน ณ วันที่ 5 เมษายน 2547
ซึ่งเป็นวันปิดสมุดทะเบียนพักการโอนหุ้นครั้งล่าสุด ปรากฏชื่อกองทุนเพื่อการฟื้นฟูฯ
ถือหุ้นของธนาคารจำนวน 731,450,194 หุ้น คิดเป็นสัดส่วนร้อยละ 48.98 ของจำนวนหุ้นทั้งหมด

กองทุนเพื่อการฟื้นฟูและพัฒนาระบบสถาบันการเงิน (“กองทุนเพื่อการฟื้นฟูฯ”)

กองทุนเพื่อการฟื้นฟูฯ จัดตั้งขึ้นตามพระราชกำหนดแก้ไขพระราชบัญญัติธนาคารแห่งประเทศไทย
เมื่อวันที่ 27 พฤศจิกายน 2528
โดยมีเจตนารมณ์เพื่อดำเนินมาตรการให้ความช่วยเหลือทางการเงินเพื่อฟื้นฟูและพัฒนาระบบสถาบันการเงินให้มีความมั่นคงและเสถียรภาพโดยเฉพาะเมื่อมีวิกฤตการณ์ร้ายแรงเกิดขึ้นในระบบสถาบันการเงินภายใต้กรอบนโยบายของธนาคารแห่งประเทศไทย
(“ธปท.”) และรัฐบาล
รวมถึงการให้ประกันความเสียหายและการให้ความช่วยเหลือทางการเงินตามสมควรแก่กรณีสำหรับผู้ฝากเงินของสถาบันการเงินอันเนื่องจากสถาบันการเงินประสบวิกฤตการณ์ทางการเงินอย่างร้ายแรง
การบริหารจัดการทรัพย์สิน หนี้สิน การออกพันธบัตรกองทุน
การกำกับดูแลการจัดการด้านนโยบายบริหารสินทรัพย์และสถาบันการเงินที่กองทุนเพื่อการฟื้นฟูฯ
เข้าถือหุ้น ตลอดจนดำเนินการเพื่อเรียกเก็บหนี้
บังคับชำระหนี้และหลักประกันในส่วนที่บุคคลภายนอกเป็นหนี้กองทุนเพื่อการฟื้นฟูฯ
ศึกษาและเตรียมการจัดตั้งสถาบันประกันเงินฝาก

กองทุนเพื่อการฟื้นฟูฯ
มีฐานะทั้งเป็นส่วนหนึ่งและเป็นนิติบุคคลแยกต่างหากจากธนาคารแห่งประเทศไทย
ในส่วนของการบริหารงานกองทุนจัดเป็นฝ่ายงานหนึ่งของธนาคารแห่งประเทศไทย
โดยสายจัดการกองทุนทำหน้าที่บริหารภายใต้กรอบของคณะกรรมการจัดการกองทุน
มีการจัดทำบัญชีและงบประมาณเป็นของกองทุนเอง
และมีสำนักงานการตรวจเงินแผ่นดินเป็นผู้ตรวจสอบบัญชี
โดยต้องรายงานผลการสอบบัญชีนั้นต่อรัฐมนตรีว่าการกระทรวงการคลังและแจ้งธนาคารแห่งประเทศไทยเพื่อทราบ

กองทุนเพื่อการฟื้นฟูฯ บริหารงานโดยคณะกรรมการจัดการกองทุน
ซึ่งประกอบด้วยผู้ว่าการธนาคารแห่งประเทศไทยเป็นประธาน
ปลัดกระทรวงการคลังเป็นรองประธานโดยตำแหน่ง
และมีกรรมการอื่นที่แต่งตั้งโดยรัฐมนตรีว่าการกระทรวงการคลังอีกไม่น้อยกว่า 5 คน
แต่ทั้งหมดต้องไม่เกิน 9 คน ปัจจุบันคณะกรรมการจัดการกองทุนมีกรรมการทั้งสิ้น 9 คน
ประกอบด้วย ผู้แทนจากธนาคารแห่งประเทศไทย 4 คน กระทรวงการคลัง 3 คน
สำนักงานอัยการสูงสุดและสำนักงานคณะกรรมการกฤษฎีกา แห่งละ 1 คน โดยมี
ผู้ช่วยผู้ว่าการสายจัดการกองทุนและหนี้ ธนาคารแห่งประเทศไทย
ทำหน้าที่เป็นเลขานุการคณะกรรมการและดำรงตำแหน่งเป็นผู้จัดการกองทุนด้วย

การเข้าถือหุ้นในธนาคารของกองทุนเพื่อการฟื้นฟูฯ

การเข้าถือหุ้นในธนาคารของกองทุนเพื่อการฟื้นฟูฯ ในตอนเริ่มแรกนั้น
เป็นการปฏิบัติตามนโยบายของทางการเพื่อช่วยเหลือสถาบันการเงิน โดยมีรายละเอียดดังนี้

ธนาคาร ไทยธนาคาร จำกัด (มหาชน) (“ธนาคาร”) เกิดจากการควบรวมกิจการของธนาคาร
สหธนาคาร จำกัด(มหาชน) และบริษัทเงินทุน 12 บริษัทที่ถูกทางการเข้าแทรกแซง (ได้แก่
บริษัทเงินทุน นวธนกิจ จำกัด (มหาชน), บริษัทเงินทุนหลักทรัพย์ ร่วมเสริมกิจ จำกัด (มหาชน),
บริษัทเงินทุน มหาทุน จำกัด, บริษัทเงินทุน บางกอกเอเชียน จำกัด, บริษัทเงินทุนหลักทรัพย์ เคสิท
จำกัด (มหาชน), บริษัทเงินทุน เอราวัณทรัสต์ จำกัด, บริษัทเงินทุน เศรษฐการ จำกัด,
บริษัทเงินทุน ธนสยาม จำกัด (มหาชน), บริษัทเงินทุน เฟิสท์ ซิตี้ อินเวสเม้นท์ จำกัด (มหาชน),
บริษัทเงินทุน วชิระธนทุน จำกัด, บริษัทเงินทุนหลักทรัพย์ ไทยซัมมิท จำกัด, บริษัทเงินทุนหลักทรัพย์
ไอเอฟซีที ไฟแนนซ์ จำกัด (มหาชน)) และบริษัทเงินทุนหลักทรัพย์ กรุงไทยธนกิจ จำกัด (มหาชน)
(ปัจจุบันใช้ชื่อ บริษัทเงินทุน กรุงไทยธนกิจ จำกัด (มหาชน) (“กรุงไทยธนกิจ”)
ตามคำสั่งของทางการเมื่อวันที่ 14 สิงหาคม 2541 มติคณะรัฐมนตรีเมื่อวันที่ 27 ตุลาคม 2541
และประกาศของกระทรวงการคลัง ลงวันที่ 22 ธันวาคม 2541)

จากการควบรวมกิจการระหว่าง 14
สถาบันการเงินดังกล่าวเกิดเป็นธนาคารพาณิชย์แห่งใหม่และได้จดทะเบียนเปลี่ยนแปลงชื่อจากธนาคารสหธนาคาร
เป็น “ธนาคาร ไทยธนาคาร จำกัด (มหาชน)” ชื่อภาษาอังกฤษ “BANKTHAI PUBLIC COMPANY
LIMITED” เมื่อวันที่ 21 ธันวาคม 2541

ในช่วงต้นปี 2542 ธนาคารได้เปลี่ยนมูลค่าที่ตราไว้ของหุ้นสามัญจากหุ้นละ 0.01 บาท เป็นหุ้นละ
10 บาท และเพิ่มทุนอีก 40,000.0 ล้านบาท โดยการออกหุ้นบุริมสิทธิชนิดไม่สะสมเงินปันผล
มีบุริมสิทธิในการแปลงสภาพเป็นหุ้นสามัญได้ และมีสิทธิได้รับการลดทุนภายหลังหุ้นสามัญ จำนวน
4,000 ล้านหุ้น มูลค่าหุ้นละ 10 บาท
จัดสรรโดยจำหน่ายแบบเฉพาะเจาะจงให้แก่กองทุนเพื่อการฟื้นฟูฯ
ทั้งจำนวนในราคาเท่ากับมูลค่าที่ตราไว้คือหุ้นละ 10 บาท โดยได้จำหน่ายให้แก่กองทุนเพื่อการฟื้นฟูฯ
จำนวน 3,706.8 ล้านหุ้น ทำให้ธนาคารมีทุนจดทะเบียน 52,334 ล้านบาทและทุนชำระแล้ว
49,402 ล้านบาท

ต่อมาในปี 2543 ธนาคารได้ลดทุนจดทะเบียนลงจำนวน 2,932.0 ล้านบาท
โดยยกเลิกหุ้นบุริมสิทธิที่ยังมิได้จำหน่าย และเพิ่มทุนจดทะเบียนโดยการออกหุ้นสามัญจำนวน 260.05
ล้านหุ้น มูลค่าหุ้นละ 10 บาท จัดสรรโดยเสนอขายแบบเฉพาะเจาะจงให้แก่ผู้ถือหุ้นของบริษัทเงินทุน
กรุงไทยธนกิจ จำกัด (มหาชน) ในราคาหุ้นละ 5.6184 บาท
การชำระราคาให้ชำระด้วยหุ้นสามัญของบริษัทดังกล่าว
ซึ่งธนาคารตีราคาหุ้นสามัญของบริษัทในราคาหุ้นละ 1.3566 บาท คิดเป็นอัตราส่วน 0.2414478
หุ้นธนาคาร ต่อ 1 หุ้นบริษัท ภายหลังจากการแลกหุ้นดังกล่าว
ทำให้ธนาคารมีทุนจดทะเบียนและชำระแล้วจำนวน 52,002.5 ล้านบาท โดยมีกองทุนเพื่อการฟื้นฟูฯ
เป็นผู้ถือหุ้นรายใหญ่จำนวน 5,145.3 ล้านหุ้น (หุ้นสามัญจำนวน 1,438.5 ล้านหุ้น
หุ้นบุริมสิทธิจำนวน 3,706.8 ล้านหุ้น)

ปลายปี 2543
ธนาคารปฏิบัติตามแนวทางการชดเชยสินทรัพย์ด้อยคุณภาพของธนาคารที่ได้รับความเห็นชอบจากคณะรัฐมนตรีเมื่อวันที่
19 กันยายน 2543 ธนาคารทำการลดทุนโดยยกเลิกหุ้นบุริมสิทธิทั้งหมดและคืนทุนหุ้นบุริมสิทธิจำนวน
37,068.0 ล้านบาทให้แก่กองทุนเพื่อการฟื้นฟูฯ และเมื่อวันที่ 9 พฤษภาคม 2544
ธนาคารได้ออกใบสำคัญแสดงสิทธิที่จะซื้อหุ้นบุริมสิทธิ (Warrant) ให้กองทุนเพื่อการฟื้นฟูฯ จำนวน
3,706.8 ล้านหน่วย อายุการใช้สิทธิ 10 ปี ครบกำหนดวันที่ 8 พฤษภาคม 2554
มีข้อจำกัดการโอนคือไม่สามารถโอนเปลี่ยนมือได้ ใบสำคัญแสดงสิทธิ 1 หน่วย
สามารถใช้สิทธิซื้อหุ้นบุริมสิทธิของธนาคารได้ 1 หุ้น ในราคาตามมูลค่าที่ตราไว้ 10 บาท
ซึ่งธนาคารได้เพิ่มทุนโดยการออกหุ้นบุริมสิทธิจำนวน 3,706.8 ล้านหุ้น มูลค่าหุ้นละ 10 บาท
เพื่อรองรับใบสำคัญแสดงสิทธิดังกล่าวไว้เต็มจำนวน
และจดทะเบียนต่อนายทะเบียนบริษัทมหาชนจำกัดเรียบร้อยแล้ว ธนาคารจึงมีทุนจดทะเบียนจำนวน
52,002.5 ล้านบาท แบ่งออกเป็นหุ้นสามัญจำนวน 1,493.45 ล้านหุ้น มูลค่าหุ้นละ 10 บาท
และหุ้นบุริมสิทธิจำนวน 3,706.8 ล้านหุ้น มูลค่าหุ้นละ 10 บาท โดยมีทุนชำระแล้วจำนวน
14,934.5 ล้านบาท เป็นหุ้นสามัญที่จำหน่ายได้แล้วทั้งหมดจำนวน 1,493.45 ล้านหุ้น
มีกองทุนเพื่อการฟื้นฟูฯ เป็นผู้ถือหุ้นรายใหญ่จำนวน 1,438.5 ล้านหุ้น หรือคิดเป็นสัดส่วนร้อยละ
96.32 ของจำนวนหุ้นทั้งหมด

ในปี 2545 กองทุนเพื่อการฟื้นฟูฯ
ได้ปรับลดสัดส่วนการถือหุ้นในธนาคารลงตามนโยบายของรัฐบาลในการแปรรูปรัฐวิสาหกิจ
โดยการจำหน่ายหุ้นสามัญของธนาคารที่กองทุนเพื่อการฟื้นฟูฯ ถืออยู่จำนวน 707 ล้านหุ้น
แก่ประชาชนทั่วไป

ในส่วนของใบสำคัญแสดงสิทธิที่จะซื้อหุ้นบุริมสิทธิของธนาคารที่ได้ออกให้ไว้แก่กองทุนเพื่อการฟื้นฟูฯ
นั้น เพื่อมิให้มีผลกระทบต่อราคาหุ้นของธนาคาร
ที่ประชุมคณะกรรมการธนาคารมีมติเห็นชอบกับการดำเนินการซื้อคืนใบสำคัญแสดงสิทธิเพื่อทำการยกเลิกใบสำคัญแสดงสิทธิดังกล่าว
ธนาคารและกองทุนเพื่อการฟื้นฟูฯ ได้ลงนามใน
“สัญญาให้สิทธิในการซื้อคืนใบสำคัญแสดงสิทธิในการซื้อหุ้นบุริมสิทธิ” ซึ่งกองทุนเพื่อการฟื้นฟูฯ
ตกลงให้สิทธิแก่ธนาคารในการซื้อคืนใบสำคัญแสดงสิทธิที่จะซื้อหุ้นบุริมสิทธิของธนาคารจำนวน
3,706.8 ล้านหน่วย โดยธนาคารได้รับสิทธิในการทยอยซื้อคืนใบสำคัญแสดงสิทธิได้ตั้งแต่วันที่ 23
กันยายน 2545 จนถึงวันที่ 8 พฤษภาคม 2553 ในราคาหน่วยละ 0.27907 บาท บวกด้วยดอกเบี้ย
(คำนวณจากต้นทุนดอกเบี้ยเงินฝากเฉลี่ยของธนาคาร คำนวณจากวันที่ 23 กันยายน 2545
จนถึงวันที่มีการใช้สิทธิซื้อคืน) กองทุนเพื่อการฟื้นฟูฯ
ตกลงที่จะไม่ใช้สิทธิแปลงสภาพตลอดระยะเวลาใช้สิทธิของธนาคาร
หากพ้นระยะเวลาการใช้สิทธิของธนาคารแล้ว ยังมีใบสำคัญแสดงสิทธิเหลืออยู่ กองทุนเพื่อการฟื้นฟูฯ
สามารถใช้สิทธิแปลงสภาพได้ตามเงื่อนไขเดิมของใบสำคัญแสดงสิทธิ ทั้งนี้
ธนาคารได้จ่ายค่าตอบแทนการได้สิทธิซื้อคืนใบสำคัญแสดงสิทธิดังกล่าวจำนวน 300
ล้านบาทให้แก่กองทุนเพื่อการฟื้นฟูฯ

ภายหลังจากกองทุนเพื่อการฟื้นฟูฯ
จำหน่ายหุ้นสามัญเดิมของธนาคารบางส่วนให้แก่ประชาชนทั่วไปแล้ว
ทำให้โครงสร้างผู้ถือหุ้นของธนาคารเปลี่ยนแปลงไป
โครงสร้างผู้ถือหุ้นใหม่ของธนาคารยังคงมีกองทุนเพื่อการฟื้นฟูฯ เป็นผู้ถือหุ้นรายใหญ่จำนวน
731,450,194 หุ้น คิดเป็นสัดส่วนร้อยละ 48.98 ของจำนวนหุ้นทั้งหมด
ส่วนผู้ถือหุ้นรายอื่นที่เหลือประกอบด้วยผู้ลงทุนสถาบัน นิติบุคคล และบุคคลธรรมดา
ถือหุ้นรวมกันในสัดส่วนร้อยละ 51.02
มีผลทำให้ธนาคารเปลี่ยนแปลงสถานะที่จากเดิมมีสถานะเป็นรัฐวิสาหกิจโดยผลของการควบรวมกิจการที่มีกองทุนเพื่อการฟื้นฟูฯ
เป็นผู้ถือหุ้นหลัก เปลี่ยนแปลงสถานะมิได้เป็นรัฐวิสาหกิจเช่นเดิมอีกต่อไป

การกำหนดนโยบายการจัดการ หรือการดำเนินงานของธนาคารอย่างมีนัยสำคัญ

กระทรวงการคลังได้มอบหมายให้บุคคลเข้าดำรงตำแหน่งกรรมการของธนาคารในฐานะเป็นผู้แทนจากกระทรวงการคลัง จำนวน 1 ท่าน คือ นายพงษ์ภาณุ เศวตรุนทร์ และกองทุนเพื่อการฟื้นฟูฯ ได้มอบหมายให้บุคคลเข้าดำรงตำแหน่งกรรมการของธนาคารในฐานะเป็นผู้แทนจากกองทุนเพื่อการฟื้นฟูฯ จำนวน 2 ท่าน คือ นายสมบูรณ์ จิตเป็นธม และนางนพมาศ มโนลีหกุล

ทั้งนี้ นายพงษ์ภาณุ เศวตรุนทร์ เป็นกรรมการผู้มีอำนาจลงนามแทนธนาคาร สำหรับนายสมบูรณ์
จิตเป็นธม และนางนพมาศ มโนลีหกุล เป็นกรรมการผู้ไม่มีอำนาจลงนามแทนธนาคาร

(3) นโยบายการจ่ายเงินปันผล

ธนาคารมีนโยบายจ่ายเงินปันผลให้แก่ผู้ถือหุ้นในอัตราไม่ต่ำกว่าร้อยละ 40 ของกำไรสุทธิ
(หลังหักภาษีเงินได้นิติบุคคล) จากผลการดำเนินงานในแต่ละรอบปี

สำหรับนโยบายการจ่ายเงินปันผลของบริษัทย่อยนั้น
ขึ้นอยู่กับคณะกรรมการของบริษัทย่อยแต่ละแห่งจะพิจารณาการจ่ายเงินปันผลจากกำไรสุทธิของบริษัทย่อยนั้น
ๆ เป็นกรณีไป